arnastofnun/IGC-2024 huggingface dataset:
Þingræður haldnar á Alþingi Íslendinga

Frsm. (Skúli Guðmundsson) : Þetta frv. á þskj. 9 er stjfrv. til staðfestingar bráðabirgðal., sem gefin voru út hinn 26. jan. síðastl. Eins og nál. á þskj. 95 ber með sér, hefur fjhn. haft þetta frv. til meðferðar, og leggur hún til, að það verði samþ. með lítilli breytingu, en hún er sú, að 3. gr. verði orðuð þannig : „Með reglugerð er heimilt að ákveða, að óheimilt sé að selja eða veðsetja innstæður á biðreikningum, sem myndaðar eru samkvæmt ákvæðum laga þessara, svo og að setja nánari reglur um, hvernig innstæðunum megi ráðstafa.“ Hefur komið í ljós, að þetta er nauðsynlegt til þess að tryggja, að löggjöfin komi að tilætluðum notum. Ég skal geta þess í sambandi við brtt. á þskj. 70, að meiri hl. fjhn. taldi sér ekki fært að mæla með því, að hún yrði samþ. N. telur ekki ástæðu til að setja þetta ákvæði í l., þar sem gera verður ráð fyrir, að n. sú, sem ríkisstj. á að skipa samkvæmt 2. gr. l., og hefur þegar verið skipuð, taki tillit til þarfa útvegsins í þessu efni, en í þeirri n. eru fulltrúar frá Landsbankanum og útvegsmönnum. Ég mun svo ekki hafa um þetta fleiri orð, en mæli með því, að frv. verði samþ. með þeirri breyt., sem fjhn. leggur til á þskj. 95.



Herra forseti ! Ég á brtt. við frv. á þskj. 70, og þar sem mér hefur borizt til eyrna, að nokkur ágreiningur sé um hana, tel ég ekki tímabært að láta hana koma til atkv. nú. Tek ég hana því hér með aftur til 3. umr.

Flm. (Gísli Sveinsson) : Mál það, sem ég flyt hér ásamt tveim öðrum hv. þm., er á Alþingi gamall kunningi og hefur verið borið fram þing eftir þing. En efni frv. er það, að 17. gr. jarðræktarl. falli niður, og hefur mikið verið um þetta þráttað. Þegar málið var borið fram á síðasta þingi, svo að segja samhljóða, hafði það verið athugað áður í milliþn., ekki Alþ. að vísu, heldur búnaðarþings, og var það ætlunin, að sú n. tæki þetta atriði ekki sízt til meðferðar, áður en til kasta Alþ. kæmi. En nú er svo komið, að búnaðarþing hefur ekki getað orðið ásátt um þessa afgreiðslu, sem hér er stungið upp á. Hins vegar munu brtt. búnaðarþings við jarðræktarl. væntanlega verða lagðar fyrir Alþingi. Þótti því hlýða að bera fram þetta frv., svo að n. sú, er um það mundi fjalla hér, gæti jafnhliða tekið afstöðu til þess, hvað gera ætti og mætti við þessa umþráttuðu 17. gr. jarðræktarl. Rökin fyrir þessu máli hafa svo oft verið rædd á Alþingi og málið þvælt svo mjög fram og aftur, að ég sé ekki ástæðu til að ræða það frekar að þessu sinni, en legg til, að því verði vísað til landbn.
Þingræður haldnar á Alþingi Íslendinga

Frsm. (Finnur Jónsson) : Sjútvn. hefur flutt frv. þetta til að bæta úr þeirri vöntun, sem á því hefur verið, að eftirlit væri haft með því, að ákvæðum gildandi 1. um möskvastærð veiðarfæra og lágmarksstærð og lágmarksþyngd þess fiskjar, sem veiðist í dragnót, sé framfylgt, og jafnframt til þess að bæta úr því, að engin lagaákvæði eru til um lágmarksstærð og lágmarksþyngd þess kola, sem veiddur er í botnvörpur, en botnvörpuveiðar mótorbáta hafa mjög aukizt á síðari árum, og lítur helzt út fyrir, að kolastofninn gangi til þurrðar á skömmum tíma, ef ekki er að gert. Álít ég, að hér sé um nauðsynjamál að ræða og vænti, að það fái góðar undirtektir í deildinni. Að öðru leyti nægir að vísa til greinargerðar frv., og óska ég, að því verði vísað til 2. umr.

Flm. (Steingrímur Steinþórsson) : Ásamt hv. þm. Mýr. flyt ég þetta frv. til landskiptalaga. Gildandi landskiptalög eru frá árinu 1927, og hefur þeim, sem mest hafa með þau að gera og eiga að starfa eftir þeim, þ. e. ráðunautum Búnaðarfélagsins í jarðræktarmálum, virzt, að viss ákvæði þeirra væru orðin úrelt og þyrftu endurbóta við. Af þessum ástæðum hefur Búnaðarfélagið látið endurskoða lögin, og er þetta frv. árangur þess starfs. Get ég að mestu látið nægja að vísa til grg. frv., því þar er tekið fram um helztu nýmælin, sem í frv. felast. Ég vil þó geta þess, að einn aðalagnúinn á gildandi landskiptalögum er það, að ekki er ákveðinn neinn skiptagrundvöllur, heldur verður að leita samkomulags milli aðila í hvert skipti. En hér er svo ákveðið, að þar, sem hægt sé, skuli lagt til grundvallar jarðamatið frá. 1861. Að vísu getur svo farið, að ekki sé hægt að skipta eftir jarðamatinu frá 1861, því að ýmislegt getur komið til greina nú, sem ekki hefur verið komið til við það mat. En það, hve skiptagrundvöllurinn hefur verið lítið ákveðinn í gildandi 1., hefur oft valdið deilum og örðugleikum, sem hefði mátt komast hjá. Þetta er ein af stærstu breytingunum, sem frv. gerir ráð fyrir, en að öðru leyti læt ég nægja að vísa til grg. frv. Óska ég, að frv. verði vísað til 2. umr. og landbn.

Frsm. (Bjarni Bjarnason) : Herra forseti! Ég get fallið frá orðinu við þessa umr., en geymi mér það til 2. umr.
Þingræður haldnar á Alþingi Íslendinga

Frsm. (Magnús Gíslason) : Þetta frv. er flutt af allshn. eftir ósk hæstv. fjmrh. og fjallar um breyt. á l. um skráning skipa. Breyt. er í því fólgin, að fyrir nafnbreytingar á skipum skuli greiða nokkurt gjald í ríkissjóð, en áður þurfti þess ekki. Ástæðan fyrir því, að frv. þetta er fram borið, eru ítrekaðar umkvartanir frá skipaskráningarstofu ríkisins um hinar tíðu og óþörfu nafnbreytingar skipa. Það hefur komið í ljós, að menn hafa ekki farið eftir fyrirmælum skipaskráningarl. um að sækja um leyfi til nafnbreytingar til skipaskráningarstofunnar, og enn fremur að tilkynningar um nafnbreytingar hafa borizt svo seint, að búið hefur verið að gefa út skráningarskírteini á annað nafn en eigandi hefur ætlazt til. Loks hafa menn ekki skeytt um að sækja um samþykki skipaskráningarstofunnar og breytt nöfnum skipa upp á sitt eindæmi, og nafnið hefur þá ekki verið í samræmi við skjöl þau, sem út hafa verið gefin. Eftir að fiskiskipin fóru að sigla til Englands í haust með afla sinn, kom þetta sérstaklega í ljós, að nöfn skipanna voru oft og tíðum ekki í samræmi við skrásetningu, en þá var það nauðsyn, að öll skjöl væru í lagi. Aðaltilgangur frv. er ekki að afla ríkissjóði tekna, heldur sá að reyna að draga úr hinum tíðu nafnbreytingum og að gera mönnum skiljanlegt, að þeim beri að sækja um nafnbreytingarnar í tíma. Það má deila um það, hvort gjöld þessi séu óþarflega há, og má þá taka það til athugunar, en ég hygg, að 1. nái ekki tilgangi sínum að öðrum kosti.
Þingræður haldnar á Alþingi Íslendinga

Frsm. (Sigurjón Á. Ólafsson) : Þetta frv. er flutt af allshn. fyrir tilmæli hæstv. atvmrh. og er allmikill lagabálkur. Ég hafði búizt við, að hæstv. ráðh. gerði grein fyrir því sjálfur. Það verður að segja hverja sögu eins og hún gengur, að það er svo skammt síðan frv. var útbýtt, og n. flutti það án þess að hafa lesið það yfir, að það hefur ekki gefizt tóm til þess að lesa það yfir, og því síður til þess að ræða það af nokkurri gagnrýni og þekkingu. Ef hæstv. atvmrh. er hér ekki viðstaddur, þá hefði ég lagt til, að málið yrði tekið út af dagskrá.



Mér skildist á hv. frsm., að n. mundi athuga frv. áður en það kæmi fyrir aftur. Hvort sem það verður gert eða ekki, vildi ég benda á eitt atriði, sem ég held, að þurfi að taka til athugunar. Ég sé, að í 1. gr. er gert ráð fyrir að miða við brunabótamatið, sem er vafalaust rétt. Hins vegar er á það að líta, að Brunabótafélag Íslands veitti í sumar heimild til þess að hækka matið um 60%. Þetta hafa um 1000 húseigendur notað sér, en hinir ekki. Er þess vegna komið mikið ósamræmi í brunabótamatið. Í Reykjavík var þetta ekki gert. Hins vegar hafa sumir látið meta á ný. Til eru líka hús, sem ekki hafa verið metin síðan um aldamót. Vegna þessa ósamræmis álít ég dálítið hæpið, hvort hægt er að miða við matið eins og það nú er. Á þetta vildi ég aðeins benda og biðja n. að athuga nánar.
Þingræður haldnar á Alþingi Íslendinga

Frsm. (Ingvar Pálmason) : Þetta mál er flutt af sjútvn. að tilhlutun Fiskifélags Íslands. Þær breyt., sem farið er fram á að gera á gildandi l. um aflaskýrslur, eru aðallega þær, að í frv. er gert ráð fyrir, að söfnun aflaskýrslna hafi Fiskifélag Íslands eitt með höndum. Fram að þessu hafa menn þurft að gefa skýrslu líka til Hagstofu Íslands, en hér er ætlazt til, að Fiskifél. geti látið hagstofunni þessar skýrslur í té, jafnóðum og þær berast. Í annan stað er gert ráð fyrir, að skýrslurnar verði nokkuð fyllri heldur en þær hafa verið og taki til fleiri aðila. Í þriðja lagi er ætlazt til, að gefnar séu skýrslur um útgerð landsins, t. d. um bátafjölda og annað slíkt varðandi útgerðina, sem ekki hefur verið lögákveðið hingað til. Fiskifélagið telur nauðsynlegt að fá inn í 1. upplýsingar um útgerðina. Sjútvn. mælir með því, að frv. nái fram að ganga, og tel ég óþarfa að hafa lengri framsögu, enda er málið vel undirbúið.

Félmrh. (Stefán Jóh. Stefánsson) : Það þarf ekki að láta fylgja þessu frv. mörg orð. Eins og grg. ber með sér, er það flutt eftir ósk minni í samræmi v ið það, sem talað var um innan ríkisstj., og í þeim tilgangi, að fullnægt verði ákvæðum í nýgerðum samningi milli sjómannafélaganna og eigenda íslenzkra farskipa, sem þar áttu hlut að máli. Fyrri gr. er um breyt. á skipulagi stríðstryggingarfélaganna, sem annast þessa vátryggingu og hafa gert það frá því að til hennar var stofnað í upphafi. Sú skipulagsbreyt. á rætur sínar að rekja til ákvæða 2. gr., þar sem slysatryggingin skal hækkuð um helming frá því, sem áður var. En þessa tryggingu skal greiða með öðrum hætti en sem lífeyri til eftirlátinna ættmenna þeirra sjómanna, sem kynnu að farast af stríðsslysum. Hefur orðið fullt samkomulag um frv. þetta milli útgerðarmanna og sjómanna og gert í samráði við ríkisstj. Hér er því ekkert annað að gera en staðfesta vilja allra aðilanna. Ég tel, að málið þurfi ekki að fara til n. og vona, að það gangi greiðlega gegnum þingið.

Frsm. (Sigurjón Á. Ólafsson) : Ég vil aðeins bæta við það, sem sagt hefur verið um þetta mál, að það er flutt af allshn. Ég geri ráð fyrir, að n. taki til athugunar, hvort ekki þarf að gera einhverjar breyt. á frv. Mér dettur í hug, hvort frv. á ekki að vera heldur víðtækara en hér er gert ráð fyrir. Ef til þess kemur, að önnur skip sigli milli landa en þarna greinir, mundi þurfa önnur 1. til að lögfesta þá tryggingu, sem mundi gilda það sama um og í þessu frv. Ætti því að koma inn í frv. möguleika fyrir því að tryggja alla menn, sem sigla á fiskiskipum. Þetta getur n. gert milli umr., án þess að málinu verði vísað beinlínis til n.
Þingræður haldnar á Alþingi Íslendinga

1) JPálm: Þrátt fyrir það, þótt ég álíti rangt að skipta svona sérstökum skatti eins og gert er með þessu frv., vil ég heldur samþ. frv. en fella það og segi því já.

Frsm. (Gísli Guðmundsson) : Ég þarf ekki að flytja langa ræðu um þetta mál í framsögu, en get að mestu látið nægja að vísa til nál. allshn. á þskj. 423. Þetta frv. er stjfrv., og allshn. hefur athugað það allrækilega og orðið sammála um að leggja til, að frv. verði samþ. N. hefur þó gert á frv. nokkrar breyt., svo að segja eingöngu orðabreyt. Upp í þetta frv., eins og það var lagt fram, hafa verið tekin ýmis lagafyrirmæli eldri, og hafði orðalagi þeirra ekki verið breytt um leið. N. taldi því, að orðalag frv. í heild væri ekki sem heppilegast og nægilega samræmt, og lagði nokkra vinnu í þessa orðalagsbreyt., sem að áliti n. er í þá átt að vanda mál frv. Undantekning frá því að vera orðalagsbreyt. er þó brtt. við 12. gr., um verndun þjóðfánans, þar sem fyrirmæli eru gerð nokkru fyllri en er í frv., en ekki er þar þó neinn verulegur efnismunur. Ég tel svo ekki ástæðu til að hafa um þetta fleiri orð, en legg til fyrir hönd n., að frv. verði samþ. með þeim breyt., sem fyrir liggja frá n. á þskj. 423
Þingræður haldnar á Alþingi Íslendinga

Frsm. (Magnús Gíslason) : Herra forseti! Frv. þetta er flutt samkvæmt ósk ríkisstj. af allshn. Nd. og er um breyt. á l. nr. 43 frá 13. nóv. 1903, um vörumerki. Það er aðallega eitt ákvæði laganna, sem gert er ráð fyrir að breyta með þessu frv., ef það verður að lögum. Það er ákvæði 10. gr. um endurnýjun á vörumerkjum, en samkv. lögum þessum fellur niður sú vernd, sem í lögunum greinir, ef ekki er tilkynnt á 10 ára fresti, að þeir, sem þennan rétt hafa, óski að fá þau endurnýjuð. Nú stendur svo á, eftir að póstsamgöngum við meginlandsríkin í Evrópu er lokið, að það er ókleift fyrir erlenda menn, sem hafa fengið hér skrásett vörumerki, að koma þessari tilkynningu um endurnýjun til landsins í tæka tíð, áður en út renna þau réttindi, sem þeir fengu skráð hér. Fyrir því er gert ráð fyrir því í frv., að á meðan á þessu stendur og þessir póstsamgönguerfiðleikar eru, þá skuli þessi vernd haldast, enda þótt tilkynning hafi ekki borizt vörumerkjaskrásetjara í tæka tíð. Það er einnig gert ráð fyrir því, að ófriðnum loknum, að atvinnu- og samgöngumálaráðuneytið skuli auglýsa í Lögbirtingablaðinu ákveðinn frest til endurnýjunar. Ef hlutaðeigandi félög, firmu eða einstaklingar, sem hafa látið skrásetja þessi merki, hafa ekki tilkynnt, að þau vilji láta halda þessari vernd áfram, þá fellur hún úr gildi. Þetta er m. ö. o. engin efnisbreyt. á lögunum, heldur aðeins bráðabirgðaráðstöfun, sem sett er vegna ástandsins, sem skapazt hefur af orsökum styrjaldarinnar. Það er ekki nema sanngjarnt og eðlilegt, að þessi varnagli sé sleginn, svo að þeir, sem engar sakir eiga á þessu, tapi ekki þeim rétti, sem þeir hefðu getað haldið við, ef tækifæri hefði verið til þess. Allshn., sem hefur fjallað um málið, hefur orðið sammála um að leggja til, að frv. verði samþ. óbreytt. Annars vildi ég nota tækifærið til þess að taka það fram, að ég tel vera fulla ástæðu til að taka þessa löggjöf í heild sinni til endurskoðunar. Þetta er þegar orðin nokkuð gömul löggjöf, og það er líklegt, að ýmsar ástæður, sem þá voru gildar fyrir því, að þessi lög voru sett, séu nú breyttar. Það væri því ráðlegt að bera þessa löggjöf saman við löggjöf annarra þjóða á þessu sviði, til þess að gera á henni breyt., sem ef til vill er nauðsynlegt að gera. Það má m. a. benda á það, að gjöldin, sem tekin eru fyrir skrásetningu, eru of lág. Það er gert ráð fyrir 40 kr., en þar er innifalinn auglýsingakostnaður. Endurnýjun vörumerkis kostar aðeins 10 kr. Það er engin ástæða til annars en að greidd séu sómasamleg gjöld fyrir þetta. Ég nefni þetta sem dæmi, en það eru mörg atriði, sem þurfa endurskoðunar með. Nefndin leggur samt til, að frv. verði samþ. óbreytt eins og það kemur frá hv. Nd.
Þingræður haldnar á Alþingi Íslendinga



Ég er að sönnu á móti því gjaldi, sem brtt, þessi gerir ráð fyrir. En af því að með samþ. þessarar brtt. er þó gerð stór umbót á þeirri gr., sem hún er borin fram við, segi ég já. 6–7. gr. (verða 7.–8. gr.) samþ. með 22:1 atkv. Fyrirsögn samþ. án atkvgr. Frv. vísað til .3. umr. með 19:4 atkv.
Þingræður haldnar á Alþingi Íslendinga



Þar sem Alþingi hefur nú samþ. milliþinganefnd, er athugi skólamál vor og geri tillögur um þau og þar á meðal þetta mál, sem frv. þetta fjallar um, og ég treysti því, að kennslumálaráðuneytið muni leggja fyrir næsta Alþingi frv. um þau atriði, sem frv. fjallar um, en ég ekki alls kostar ánægður með frv. og tel ekki bráða nauðsyn að samþ. það, þá segi ég nei.



Þar sem háskólaráð hefur á fundi sínum 11. júní samþ. eftirfarandi ályktun : „Háskólaráð lýsir því yfir, að enda þótt fari svo, að frv. það til breyt. á háskólalögunum, sem nú liggur fyrir Alþingi, verði að lögum, þá skuli heimildin til þess að takmarka aðgang stúdenta að háskólanum ekki verða notuð næsta háskólaár,“ og þar sem ég hef nokkra ástæðu til að vona, að þessi takmörkun verði numin úr 1. á næsta . þingi, þá segi ég já.

Forsrh. (Hermann Jónasson) : Í því formi, sem frv. er, og á þessu stigi greiði ég atkv. gegn því og segi nei.
Þingræður haldnar á Alþingi Íslendinga

forseti (JörB) : Starfi deildarinnar er nú lokið að þessu sinni. Ég vil þakka hv. þingdeildarmönnum fyrir, hvað þeir hafa gert mér auðvelt allt mitt starf hér í þessari deild nú, eins og svo oft áður, og um leið óska ég þeim allra heilla og blessunar á komandi tíð. Utanbæjarmönnum óska ég góðrar heimferðar og heimkomu.

Atvmrh. (Ólafur Thors) : Ég vil leyfa mér í nafni þingdeildarmanna að þakka hæstv. forseta fyrir hans röggsamlegu fundarstjórn. Það er rétt, að þetta hans virðulega hlutverk hefur stundum verið erfiðleikum bundið. Ég óska honum góðrar heimferðar og heimkomu og vil láta í ljós þá ósk mína, að við megum allir hittast hér heilir á næsta þingi, og þá mun hann áreiðanlega taka aftur við sínu virðulega embætti, með samþykki allra þingdeildarmanna.

Forseti (JörB) : Vil þakka hæstv. atvmrh. fyrir hans hlýju orð í minn garð og óska honum allra heilla og blessunar, og endurtek ósk mína til allra hv. þingdeildarmanna. Segi ég svo fundi slitið.
Þingræður haldnar á Alþingi Íslendinga

Aldursforseti (JakM): Ég legg til, að forsetakosning fari að þessu sinni fram með þeim hætti,að deildin ákveði með atkvæðagreiðslu, að forseti skuli vera hinn sami sem á síðasta þingi. Til þess að svo megi verða, þarf að leita afbrigða frá 7. gr. þingskapanna, og vil ég spyrja hæstv. stjórn, hvort hún leyfi, að tillagan megi koma til meðferðar. - Afbrigðin eru leyfð, og ber ég nú undir atkvæði deildarinnar, hvort hún samþykki.

Aldursforseti (JakM): Forseti deildarinnar á síðasta þingi var hv. 1. þm. Árn., Jörundur Brynjólfsson, og tekur hann sæti forseta deildarinnar samkvæmt þeirri atkvæðagreiðslu, sem nú hefur fram farið.

Forseti (JörB): Ég geri það að tillögu minni, að ákveðið verði á sama hátt, að báðir varaforsetar og skrifarar deildarinnar verði hinir sömu sem á síðasta þingi. Til þess að sú tillaga geti komið til meðferðar, þarf afbrigði frá þingsköpum, og vil ég spyrja hæstv. stjórn, hvort hún leyfi þau afbrigði. - Afbrigðin eru leyfð, og verður þá borið undir atkvæði deildarmanna, hvort þeir samþykki afbrigðin.

Forseti (JörB): Samkvæmt þessari atkvæðagreiðslu skipa þessir menn sæti varaforseta og skrifara deildarinnar: Fyrri varaforseti er Gísli Sveinsson, þm. V.- Sk. Annar varaforseti Finnur Jónsson, þm. Ísaf. Skrifarar: Emil Jónsson, 6. landsk. þm., og Eiríkur Einarsson, 8. landsk. þm. Óvíst er, að fleiri fundir verði háðir í deildinni á þessu aukaþingi, en ef þess gerist þörf, kosning fari að þessu sinni fram með þeim hætti, verður næsti fundur boðaður með dagskrá. C. Í efri deild. Að loknum fyrsta fundi í neðri deild var fyrsti fundur efri deildar settur í neðrideildarsalnum. Deildina skipuðu þessir þingmenn: 1. Árni Jónsson, 9. landsk. þm. 2. Bernharð Stefánsson, 1. þm. Eyf. 3. Bjarni Snæbjörnsson, þm. Hafnf. 4. Brynjólfur Bjarnason, 1. landsk. þm. 5. Einar Árnason, 2. þm. Eyf. 6. Erlendur Þorsteinsson, 10. landsk. þm. 7. Hermann Jónasson, þm. Str. 8. Ingvar Pálmason, 2. þm. S.– M. 9. Jóhann Jósefsson, þm. Vestm. 10. Jónas Jónsson, þm. S.-Þ. 11. Magnús Gíslason, 11. landsk. þm. 12. Magnús Jónsson, 1. þm. Reykv. 13. Páll Hermannsson, 2. þm. N.-M. 14. Páll Zóphóníasson, 1. þm. N.-M. 15. Sigurjón Á. Ólafsson, 2. landsk. þm. 16 Þorsteinn Þorsteinsson, 5. landsk. þm. Voru framangreindir þingmenn allir á fundi, nema 9. landsk. þm. og þm. S.–Þ., sem báðir voru ókomnir til þings. Forsætisráðherra, Hermann Jónasson, setti fundinn og kvaddi elzta þingmann. deildarinnar, Ingvar Pálmason, 2. þm. S.- M., til þess að gangast fyrir kosningu forseta deildarinnar. Aldursforseti gekk þá til forsetastóls og kvaddi sér til aðstoðar sem fundarskrifara þá Pál Hermannsson, 2. þm. N.- M., og Bjarna Snæbjörnsson, þm. Hafnf.
Þingræður haldnar á Alþingi Íslendinga

Kosning forseta og skrifara. Aldursforseti (IngP): Ég vil gera það að tillögu minni, að vikið verði frá því ákvæði þingskapa að kjósa forseta deildarinnar skriflegri kosningu, heldur verði ákveðið með atkvæðagreiðslu, að forseti skuli vera hinn sami sem á síðasta þingi. Til þess að sú tillaga megi koma til meðferðar þarf afbrigði frá þingsköpum, og vil ég spyrja hæstv. stjórn, hvort hún leyfi afbrigðin. - Afbrigðin eru leyfð, og mun ég þá bera undir deildina, hvort hún samþykki þau.

Forseti (EÁrna): Ég geri það að tillögu minni, að kosning annarra embættismanna deildarinnar fari fram með sama hætti sem forsetakosningin, þannig að ákveðið verði, að varaforsetar og skrifarar skuli vera hinir sömu sem á síðasta þingi. Ég vil spyrja hæstv. stjórn, hvort hún leyfi þau afbrigði frá þingsköpum, að tillaga þessi megi koma til atkvæða. - Afbrigðin eru leyfð, og ber ég þá undir deildina, hvort hún samþykki þau.

Forseti (EÁrna): Með atkvæðagreiðslu þessari er ákveðið, að varaforsetar og skrifarar deildarinnar verði sem hér segir: Fyrri varaforseti: Magnús Jónsson, 1. þm. Reykv. Annar varaforseti: Sigurjón Á. Ólafsson, 2. landsk. þm. Skrifarar: Páll Hermannsson, 2. þm. N.-NL, og Bjarni Snæbjörnsson, þm. Hafnf. Næsti fundur deildarinnar verður, ef til þess kemur, boðaður með dagskrá. 1. Hervernd Íslands. Á 1. fundi í Sþ., 9. júlí, var útbýtt: Till. til þál. um, að Bandaríkjum Norður-Ameríku sé falin hervernd Íslands, meðan núverandi styrjöld stendur (A. 1).
Þingræður haldnar á Alþingi Íslendinga

Aldursforseti (IngP) : Ég vil biðja hv. 2. þm. N.-M. og hv. þm. Hafnf. að gegna skrifarastörfum til bráðabirgða. Ég vil gera það að tillögu minni, að vikið verði frá því ákvæði þingskapa að kjósa forseta deildarinnar skriflegri kosningu, heldur verði ákveðið með atkvæðagreiðslu, að forseti skuli vera hinn sami sem á síðasta þingi. Til þess að sú tillaga megi koma til meðferðar þarf afbrigði frá þingsköpum, og vil ég spyrja hæstv. stjórn hvort hún leyfi afbrigðin. - Afbrigðin eru leyfð, og mun ég þá bera undir deildina, hvort hún samþykki þau.

Aldursforseti (IngP): Samkvæmt þessari atkvæðagreiðslu tekur hv. 2. þm. Eyfirðinga, Einar Árnason, sæti forseta efri deildar.

Forseti (EÁrna) : Ég geri það að tillögu minni, að kosning annarra embættismanna deildarinnar fari fram með sama hætti sem forsetakosningin, þannig að ákveðið verði, að varaforsetar og skrifarar skuli vera hinir sömu sem á síðasta þingi. Ég vil spyrja hæstv. stjórn, hvort hún leyfi þau afbrigði frá þingsköpum, að tillaga þessi megi koma til atkvæða. - Afbrigðin eru leyfð, og ber ég þá undir deildina, hvort hún samþykki þau.

Forseti (EÁrna) : Með atkvgr. þessari er ákveðið, að varaforsetar og skrifarar deildarinnar verði sem hér segir. Fyrri varaforseti: Magnús Jónsson, 1. þm. Reykv., Annar varaforseti : Sigurjón Á. Ólafsson, 2. landsk. þm. Skrifarar: Páli Hermannsson, 2. þm. N.-M. og Bjarni Snæbjörnsson, þm. Hafnf.

Forseti (EÁrna) : Þá vil ég leggja til, að sætaskipun verði hin sama og var á síðasta aðalþingi. Til þess að sú tillaga megi koma til atkvæða, verður að veita afbrigði frá þingsköpum, og vil ég spyrja hæstv. stjórn, hvort hún leyfi þau afbrigði. - Afbrigðin eru leyfð, og ber ég þá undir hv. deild, hvort hún samþykki þau.